COLLINDER, Björn
(Sundsvall, Svédország, 1894. 07. 22. − Uppsala, Svédország, 1983. 05. 20.)

Nyelvész. Egyetemi tanulmányai során a finnugor nyelvek keltik föl érdeklődését Egyre gyarapodó nyelvismerete, széleskörű általános nyelvészeti felkészültsége révén a hagyományosan is magas szintű svéd finnugrisztika kiemelkedő, nemzetközileg is elismert, rangos művelőjévé válik. Foglalkoztatja az uráli és nem uráli nyelvek, alapnyelvek tényleges, illetve föltehető kapcsolatainak kérdése is. Hosszú időn át, 1933-tó1 1961-ig vezető professzora az uppsalai egyetem finnugor tanszékének, ahol számos kiváló szakembert nevel a szakterületnek. Kitűnő, a világ minden táján forgatott szakkönyvek, tankönyvként használt; idézett nagy összefoglalások szerzője.

Fontosabb munkáiból:
•	Fenno-Ugric Vocabulary. An Etymological Dictionary of the Uralic Languages. Stockholm, 1955. 212 p.
•	Survey of the Uralic Languages. Stockholm, 1969. 552 p.
•	Comparative Grammar of the Uralic Languages. Stockholm, 1960. 418 p.

Irodalom:
•	Korhonen, M.: Björn Collinder 1894−1983. Finnisch-ugrische Forschungen 46(1984): 238−240. p.
•	Kálmán B.: Björn Collinder 1894−1983. Nyelvtudományi Közlemények 86(1984): 247−248. p.